
              REPUBLIKA HRVATSKA
KOPRIVNIČKO-KRIŽEVAČKA ŽUPANIJA
       OPĆINA PODRAVSKE SESVETE
               OPĆINSKI NAČELNIK
KLASA: 022-05/17-01/04
URBROJ: 2137/24-17-1
U Podravskim Sesvetama, 5. srpnja 2017.

Na temelju članka 35.b Zakona o lokalnoj i područnoj (regionalnoj) samoupravi („Narodne novine broj 33/01, 60/01. - vjerodostojno tumačenje, 129/05, 109/07, 125/08, 36/09, 150/11 144/12, 19/13. – pročišćeni tekst. i 137/15. - ispravak) i članka 44. Statuta Općine Podravske Sesveta („Službeni glasnik Koprivničko-križevačke županije“ broj 5/13), Općinskom vijeću Općine Podravske Sesvete,  p o d n o s i m

I Z V J E Š Ć E
o radu općinskog načelnika Općine Podravske Sesvete 
za razdoblje od 1. siječnja do 30. lipnja 2017. godine

I. UVODNI DIO

        U izvještajnom razdoblju općinski načelnik Općine Podravske Sesvete (u daljnjem tekstu: općinski načelnik) u okviru svog djelokruga, obavljao je izvršne poslove iz samoupravnog djelokruga Općine Podravske Sesvete (u daljnjem tekstu: Općina), koji su mu povjereni Zakonom, utvrđivao je prijedloge općih akata koje donosi Općinsko vijeće Općine Podravske Sesvete (u daljnjem tekstu: Općinsko vijeće), izvršavao i osiguravao izvršavanje općih akata Općinskog vijeća, provođenje Prostornog i drugih planova te drugih akata Općinskog vijeća, upravljao nekretninama i pokretninama u vlasništvu Općine kao i prihodima i rashodima Općine, usmjeravao djelovanje Jedinstvenog upravnog odjela Općine Podravske Sesvete (u daljnjem tekstu: JUO) u obavljanju poslova iz samoupravnog djelokruga Općine, nadzirao njihov rad, te obavljao i druge poslove u skladu sa zakonima, Statutom Općine i aktima Općinskog vijeća.

II. DJELOVANJE OPĆINSKOG NAČELNIKA

       Djelovanje općinskog načelnika u naznačenom periodu, odvijalo se je kroz samostalni rad i rad JUO koji pruža tehničku potporu rada općinskom načelniku u slijedećim područjima:   

1. ZAPOSLENOST
      U razdoblju do 08.06.2017. godine u Općini Podravske Sesvete u službi se nalaze na neodređeno vrijeme kako slijedi:
· Općinski načelnik Općine Podravske Sesvete……………………1 osoba,
· Službenici…………………………………………………….…..5 osoba,
· Namještenici	……………………………………………….……2 osobe,

Ugovor o djelu (zbog povećanog opsega poslova) sklopljen je sa.............2 osobe,		  
Za obavljanje javnog rada sklopljeni su ugovori na određeno vrije sa …..4 osobe.
       U razdoblju od 09.06.2017. do 30.06.2017. godine općinski načelnik i zamjenik općinskog načelnika obavljaju dužnosti volonterski.

2. FINANCIJE
      Proračun Općine donijet je na 24. sjednici održanoj 22. prosinca 2016. godine i objavljen u („Službenom glasniku Koprivničko-križevačke županije“ broj 23/16).

      Izvršenje Proračuna za razdoblje siječanj-lipanj 2017. godine prikazan je tabličnim vrijednostima prihoda i rashoda.

	Tablica 1. PRORAČUNSKI PRIHODI

	Red. br.
	Vrsta prihoda
	Izvršenje           I-VI/2016
	Izvorni plan              2017
	Izvršenje           I-VI/2017
	Indeks (5/4)
	Indeks (5/3)

	1
	2
	3
	4
	5
	6
	7

	1
	Prihodi od poreza
	306.445,38
	820.000,00
	269.583,14
	32,88%
	87,97%

	2
	Prihodi od pomoći
	273.187,02
	8.220.000,00
	160.947,50
	1,96%
	58,91%

	3
	Prihodi od imovine
	1.188.398,84
	3.722.000,00
	1.340.532,40
	36,02%
	112,80%

	4
	Prihodi od upravnih i adm. pristojbi, pristojbi po posebnim propisima i naknadama
	225.056,08
	784.300,00
	240.277,28
	30,64%
	106,76%

	5
	Ostali prihodi
	1.242,45
	41.000,00
	1.224,68
	2,99%
	98,57%

	UKUPNO
	1.994.329,77
	13.587.300,00
	2.012.565,00
	14,81%
	100,91%



         Pregledom izvršenja Proračuna za razdoblje od 01. siječnja do 30. lipnja 2017. godine. možemo konstatirati da su ostvareni prihodi od poreza u iznosu 269.583,14 kuna, što je 32,88% od planiranog. U usporedbi sa prošlogodišnjim izvršenjem Proračuna za isto razdoblje prihodi od poreza su smanjeni za 12,03% odnosno za 36.862,24 kuna.
Porezi sačinjavaju porez i prirez na dohodak, porez na imovinu, porez na potrošnju, porez na tvrtku.

         Prihodi od pomoći u promatranome razdoblju iznose 160.947,50 kuna, što je tek 1,96% od planiranoga, a iz razloga što nisu realizirani planirani kapitalni projekti (izgradnja Dječjega vrtića, rekonstrukcija Vatrogasnog doma, rekonstrukcija dijela Ulice I. Mažuranića – oko Crkve). U usporedbi sa prošlogodišnjim izvršenjem Proračuna za isto razdoblje prihodi od pomoći su smanjeni za 41,09% odnosno za 112.239,52 kuna.

         Prihodi od pomoći odnose se na pomoć iz državnoga proračuna (kompenzacijske mjere), pomoć Ministarstva turizma (uređenje cikloturističkog odmarališta Podravske Sesvete-Pitomača), pomoć HZZZ-a (plaća za osobe u javnima radovima), pomoć Agencije za plaćanje (povrat sredstava za izradu Razvojne strategije).

         Prihodi od imovine za promatrano razdoblje ostvareni su u iznosu 1.340.532,40 kuna, odnosno 36,02% od planiranih. U usporedbi sa prošlom godinom bilježimo rast prihoda od 12,80%. Glavni dio rasta prihoda se odnosi na prihode od rente „INA-Industrija nafte“ d.o.o. iz Zagreba.
          Prihodi od imovine odnose se na naknade za koncesije, iznajmljivanje objekata u vlasništvu Općine, rudne rente „INA-Industrija nafte“, rudne rente „Granulati-Drava“, naknadna od legalizacije objekata.

          Prihodi od upravnih i administrativnih pristojbi, pristojbi po posebnima propisima i naknadama iznose 240.277,28 kuna, odnosno 30,64% od planiranih vrijednosti. U usporedbi sa istim razdobljem prošle godine prihodi su povećani za 15.221,20 kuna, odnosno za 6,76%. Glavni dio ovih prihoda odnosi se na naplaćenu komunalnu naknadu od „INA-Industrija nafte“ te drugih pravnih i fizičkih osoba.

         Ostali prihodi odnose se na naslijeđenu otplatu stana od bivšega Fonda za stambeno gospodarenje Đurđevac (stan na adresi Trg kralja Tomislava 49 – Janković Davorin).
Ukupni prihodi za promatrano razdoblje veći su za 0,91% u odnosu na prošlu godinu, dok su realizirani tek 14,81% od planiranih, a iz razloga što nisu realizirani planirani kapitalni projekti.

	Tablica 2. PRORAČUNSKI RASHODI - IZDACI

	Red. br.
	Vrsta rashoda
	Izvršenje           I-VI/2016
	Izvorni plan              2017
	Izvršenje           I-VI/2017
	Indeks (5/4)
	Indeks (5/3)

	1
	2
	3
	4
	5
	6
	7

	1
	Rashodi za zaposlene
	562.331,08
	1.377.100,00
	474.509,31
	34,46%
	84,38%

	2
	Materijalni rashodi
	600.741,40
	3.002.200,00
	617.944,43
	20,58%
	102,86%

	3
	Financijski rashodi
	75.433,42
	386.000,00
	56.462,90
	14,63%
	74,85%

	4
	Naknade građanima
	217.785,00
	345.000,00
	50.723,80
	14,70%
	23,29%

	5
	Donacije i ostali rashodi
	52.425,00
	320.000,00
	32.588,29
	10,18%
	62,16%

	6
	Rashodi za nabavu nefinancijske imovine
	58.786,62
	9.810.000,00
	253.017,33
	2,58%
	430,40%

	7
	Izdaci za otplatu zajmova-kredita
	660.423,85
	1.240.000,00
	658.455,01
	53,10%
	99,70%

	UKUPNO
	2.227.926,37
	16.480.300,00
	2.143.701,07
	13,01%
	96,22%



       Prema promatranome razdoblju rashodi za zaposlene iznosili su 474.509,31 kuna, odnosno 34,64% od planiranog, dok u usporedbi s razdobljem prošle godine rashodi su smanjeni za 15,62% . Smanjenje rashoda za zaposlene se odnosi na smanjen broj osoba zaposlenih na javnom radu (HZZZ).
       Materijalni rashodni povećani su za 2,86% (17.944,43 kuna) u donosu na prošlu godinu.
Materijalni rashodi odnose se na:
[bookmark: _GoBack]- naknade troškova zaposl. (prijevoza, službena putovanja, tečajevi, stručni ispiti)… 5.527,49 kuna,
- uredski materijal, sredstva za čišćenje…………………………………………….... 6.962,63 kune,
- električna energija, plin, gorivo…………………………………………………… 107.359,28 kuna,
- materijal za tekuće i investicijsko održavanje za objekte, opremu i vozila………... 26.978,59 kuna,
- sitni inventar i službena i zaštitna odjeća i obuća……………………………….……..8.199,94 kune,
- telefon, telefaks, poštanski troškovi……………………………………………	22.958,71 kuna,
- usluge tekućeg i investicijskog održavanja (održavanje poljskih puteva, lokalnih vodovoda, 
kanalizacije i pročistača, traktora, komunalne opreme, službenog vozila, javne rasvjete, održavanje parkova, zimska služba, održavanje nerazvrstanih cesta, guranje smeća……….. 206.154,78 kuna,
- tisak i radio (Radio Đurđevac, Radio Pitomača, objava oglasa)………….……  28.531,25 kuna,
- komunalne i veterinarske usluge (deratizacija, hvatanje pasa lutalica, zbrinjavanje smeća)      
   …………………………………………………………………………………...61.908,68 kuna,
-Ugovori o djelu, usluge odvjetnika, Draft d.o.o, 
održavanje Internet stranice i računalne usluge………………………………….. 78.496,55 kuna,
- stručno osposobljavanje (volonterka)……………………………………..........      528,96 kuna,
- naknade članovima Općinskog vijeća, zamjeniku općinskog  načelnika    …… 44.520,60 kuna,
- registracija vozila (traktor, prikolica, službeno vozilo)…………………………   8.098,62 kuna,
- reprezentacija…………………………………………………………………….  6.701,44 kune,
- javnobilježničke usluge………………………………………………………….     396,25 kuna,
- ostalo…………………………………………………………………………….   1.620,66 kuna.
       Financijski rashodi smanjeni su za 25,15% u odnosu na isto razdoblje prošle godine, a odnose se na troškove kamata za primljene zajmove, bankarske usluge, zatezne kamate i drugo. 
       Naknade građanima smanjene su za 76,71% u odnosu na isti period za prošlu godinu.
       Donacije smanjene su za 37,84% u odnosu na prošlu godinu.
        Rashodi od nefinancijske imovine u iznosu od 253.017,33 kuna, odnose se u najvećem dijelu na kupnju stambenoga objekta od Modrušan Ljiljane.

	Tablica 3. RASHODI I IZDACI PO ORGANIZACIJSKOJ KVALIFIKACIJI

	 
	Vrsta rashoda
	Izvorni plan              2017
	Izvršenje           I-VI/2017
	Indeks        (4/3)

	1
	2
	3
	4
	5

	RAZRED 001
	OPĆINSKO VIJEĆE
	185.000,00
	52.108,89
	28,17%

	GLAVA 00101
	OPĆINSKO VIJEĆE
	185.000,00
	52.108,89
	28,17%

	RAZRED 002
	JUO
	14.385.300,00
	1.295.607,12
	9,01%

	GLAVA 00201
	ODSJEK ZA OPĆE, UPRAVNE I FIN.-RAČ. POSLOVE
	12.593.000,00
	881.222,46
	7,00%

	GLAVA 00202
	VLASTITI KOMUNALNI POGON
	1.792.300,00
	414.384,66
	23,12%

	RAZRED 003
	POLJOPRIVREDA, PODUZETNIŠTVO, DRUŠTVENE, SOCIJALNE I DRUGE DJELATNOSTI
	777.000,00
	137.530,05
	17,70%

	GLAVA 00301
	POLJOPRIVREDA 
	121.000,00
	61.806,25
	51,08%

	GLAVA 00302
	PODUZETNIŠTVO
	11.000,00
	0,00
	0,00%

	GLAVA 00303
	SOCIJALNA ZAŠTITA
	345.000,00
	50.723,80
	14,70%

	GLAVA 00304
	OSTALE DRUŠTVENE DJELATNOSTI
	300.000,00
	25.000,00
	8,33%

	 
	IZDACI ZA OTPLATU ZAJMOVA
	1.240.000,00
	658.455,01
	53,10%

	UKUPNO (RAZRED 001+002+003+otplata zajmova)
	16.587.300,00
	2.143.701,07
	12,92%






3. JAVNOST RADA

      Javnost rada osigurana je objavom aktivnosti i usvojenih akata na službenima stranicama Općine Podravske Sesvete www.podravske-sesvete.hr, „Službenom glasniku Koprivničko-križevačke županije“, Oglasnoj ploči Općine Podravske Sesvete, te u medijima.

4. PREDLAGANJE AKATA KOJE DONOSI OPĆINSKO VIJEĆE

· 26.01.2017. godine - 	Odluka o kupnji nekretnine na adresi Trg kralja Tomislava 47, 
(od Modrušan Ljiljane),
· 26.01.2017. godine - 	Odluka o određivanju poslova prijevoza pokojnika koji se financiraju iz Proračuna Općine Podravske Sesvete,
· 26.01.2017. godine - Odluka o financiranju političkih stranaka koje imaju članove u Općinskom vijeću Općine Podravske Sesvete i članovi Općinskog vijeća s liste grupe birača,
· 26.01.2017. godine -	Odluka o raspoređivanju redovitih godišnjih sredstava za rad političkih stranaka zastupljenih u Općinskom vijeću Općine Podravske Sesvete i članova Općinskog vijeća Općine Podravske Sesvete izabranih s liste grupe birača za 2017. godinu,
· 26.01.2017. godine -	Odluka o sklapanju godišnjih ugovora o nabavi roba, usluga i radova jednostavne nabave s dobavljačima za potrebe Općine u 2017. godini,
· 21.03.2017. godine -	Odluka o davanju u zakup poslovnog prostora (telefonska centrala),
· 21.03.2017. godine -	Odluka o davanju suglasnosti za provedbu ulaganja u projekt "Rekonstrukcija građevine (rekonstrukcija, prenamjena i dogradnja postojeće stambene zgrade) u građevinu javne namjene i društvene namjene, predškolska ustanova- DJEČJI VRTIĆ S JASLICAMA I POMOĆNIM PROSTORIJAMA, 3. skupine" ,
· 21.03.2017. godine -	Odluka o osnivanju prava služnosti (izgradnja plinskih građevina u ulici Eugena Tomića),
· 18.04.2017. godine -	Odluka o odobrenju ulaganja u projekt "Izgradnja i obnova nogostupa na Trgu kralja Tomislava u Podravskim Sesvetama",
· 18.04.2017. godine -	Odluka o raspodjeli rezultata ostvarenog u 2016. godini.

5. PREDLAGANJE I DONOŠENJE AKATA IZ NADLEŽNOSTI OPĆINSKOG NAČELNIKA

· 19.01.2017. godine -	Izvješće o radu općinskog načelnika Općine Podravske Sesvete za razdoblje od 1. srpnja do 31. prosinca 2016. godine,
· 26.01.2017. godine - Zaključak o usvajanju Izvješća o radu općinskog načelnika Općine Podravske Sesvete za razdoblje od 1. srpnja do 31. prosinca 2016. godine,
· 21.03.2017. godine -	Opći akti općinskog načelnika od 21.03.2017. godine (nadzor),
· 29.03.2017. godine - 	Obavljanje usluga održavanja nerazvrstanih cesta na području Općine Podravske Sesvete,
· 13.06.2017. godine -	Odluka o imenovanju predstavnika i zamjenika predstavnika u LAG „PODRAVINA“ Đurđevac,
· 20.06.2017. godine -	Izrada pješačke staze na Trgu kralja Tomislava (Javni poziv za dostavnu ponuda).




6. PROJEKTI

      U izvještajnom razdoblju potpisani su ugovori kako slijedi:
      - sa Ministarstvom gospodarstva i regionalnoga razvoja, o sufinanciranju projekta izgradnje pješačke staze na Trgu kralja Tomislava,
       - sa IPT inženjering d.o.o. iz Zagreba, za izradu Glavnog projekta za rekonstrukciju sustava     javne rasvjete na području Općine Podravske Sesvete,
      - sa Ministarstvom turizma, o sufinanciranju projekta „Uređenje cikloturističkih odmorišta Podravske Sesvete - Pitomača“.

      Projekt izgradnje Dječjeg vrtića apliciran na Mjeru 7.4.1. kod Ministarstva poljoprivrede – Agencija za plaćanje.

7. OSTALE AKTIVNOSTI

      Vršeno je održavanje i sanacija smetlišta „Šarje“ i „Bukove grede“, izrađen je parcelacijski elaborat puta „Šarje“, financirano je u cijelosti održavanja prepumpnih stanica i pročistača te potrošnja električne energije pročistača i provedeno je održavanje poljskih puteva.

8. PRIMOPREDAJA DUŽNOSTI OPĆINSKOG NAČELNIKA

       Primopredaja dužnosti između prijašnjeg i novoizabranog općinskog načelnika Općine izvršena je 08. lipnja 2017. godine. Kod primopredaje prezentirani  su projekti za koje su potpisani ugovori i ujedno u kojoj su fazi izvršenosti.
Prezentirane su financijske obaveze na dan primopredaje kako slijedi:
· obaveze prema dugoročnom kreditu prema HBOR-u za do kraja 2017.g…133.809,52 kuna,     (17.841,27 eura po srednjem tečaju HNB, posljednja rata 31.05.2024. godine),
· obaveze prema kratkoročnom kreditu ……………..…………..…………. 545.454,56 kuna,
(posljednja rata u studenom 2017. godine),
· nepodmirene obaveze po ispostavljenim računima i situacijama ………… 325.050,65 kuna,
· ostale nepodmirene obveze: porodiljne naknade…………………………..   28.000,00 kuna,
· troškovi izbora: ……………………………………………………….    cca 90.000,00 kuna,
      Stanje računa na dan primopredaje ……………………………………………   91.807,65 kuna.


9. ZAKLJUČAK

      U izvještajnom razdoblju možemo konstatirati da u prihodovnoj strani nije bilo značajnijih odmaka u usporedbi sa istim razdobljem prošle godine. Ostvaren je blagi rast prihoda od 0,91%. Rashodi su smanjeni u usporedbi sa istim periodom prošle godine za 3,78%.
No, usprkos ostvarenom pozitivnom trendu povećanja prihoda i smanjenja rashoda još uvijek imamo deficit u iznosu 131.136,07 kuna. U narednom periodu nastojat ćemo smanjiti troškove na najmanju moguću mjeru s ciljem smanjenja deficita.


								
                                                                                       OPĆINSKI NAČELNIK:
                                                                                       Krunoslav Bratanović,dipl.ing.građ.

